
PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMETIT RRUGOR “SISTEMIM ASFALTIM RRUGA SHKOZET – DURRËS (ZONA E KËNETËS)”

Në mbështetje të nenit 100 të Kushtetutës, të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Transportit dhe Infrastrukturës, Këshilli i Ministrave 
VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga ndërtimi i segmentit rrugor “Sistemim asfaltim rruga Shkozet – Durrës (zona e kënetës)”. 
2. Shpronësimi të bëhet në favor të Autoritetit Rrugor Shqiptar. 
3. Pronarët e pasurive të paluajtshme, që shpronësohen, të kompensohen në vlerë të plotë, sipas masës së kompensimit përkatës, që paraqitet në tabelën bashkëlidhur këtij vendimi, për pasurinë tokë “arë”, me sipërfaqe 680 (gjashtëqind e tetëdhjetë) m2, me vlerë të përgjithshme shpronësimi prej 2 120 920 (dy milionë e njëqind e njëzet mijë e nëntëqind e njëzet) lekësh. 
4. Vlera e përgjithshme e shpronësimit, prej 2 120 920 (dy milionë e njëqind e njëzet mijë e nëntëqind e njëzet) lekësh, të përballohet nga buxheti i vitit 2015, miratuar për Ministrinë e Transportit dhe Infrastrukturës, zëri “Shpronësime”, planifikuar për Autoritetin Rrugor Shqiptar.
5. Shpenzimet procedurale, në vlerën 70 000 (shtatëdhjetë mijë) lekë, të përballohen nga Autoriteti Rrugor Shqiptar.
6. Likuidimi i pronarëve të fillojë pas çeljes së fondit të përcaktuar në pikën 4, të këtij vendimi.
7. Pronarët e pasurive të listës që i bashkëlidhet këtij vendimi, për të cilat është bërë shënimi “Konfirmuar ZVRPP”, “Vërtetim hipotekor”, “Certifikatë pronësie”, të likuidohen, për efekt shpronësimi, në bazë të dokumentacionit të plotë të pronësisë që do të dorëzojnë pranë Autoritetit Rrugor Shqiptar. 
8. Autoriteti Rrugor Shqiptar të kryejë likuidimet, për efekt shpronësimi, në bazë të pikave 4, 5, 6 e 7, të këtij vendimi.
9. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Durrës, brenda 30 ditëve, nga data e miratimit të këtij vendimi, në bashkëpunim me Autoritetin Rrugor Shqiptar, të fillojnë procedurat për hedhjen e trupit të rrugës në hartat kadastrale, sipas planimetrisë së shpronësimit që do t’u vihet në dispozicion nga Autoriteti Rrugor Shqiptar dhe, me fillimin e procesit të likuidimit, të fillojë edhe procesi i  kalimit të pronësisë, për pasuritë e shpronësuara, në favor të shtetit. 
10. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Durrës të pezullojnë të gjitha transaksionet me pasuritë e shpronësuara deri në momentin që do të realizohet procesi i hedhjes së trupit të rrugës në hartat kadastrale, si dhe kalimi i pronësisë, për pasuritë e shpronësuara.
11. Ngarkohen Ministria e Transportit dhe Infrastrukturës, Ministria e Financave, Autoriteti Rrugor Shqiptar, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të  Paluajtshme Durrës për zbatimin e këtij vendimi.
	Ky vendim hyn në fuqi menjëherë dhe botohet në Fletoren Zyrtare.

LISTA E PRONARËVE QË SHPRONËSOHEN PËR EFEKT TË NDËRTIMIT TË SEGMENTIT RRUGOR”
SISTEMIM-ASFALTIM RRUGA SHKOZET DURRËS, ZONA E KËNETËS”
	 
	PRONARI
	 
	 
	 
	 
	 
	 
	 

	Nr. 
	Emri,  atësia,  mbiemri
	Nr. pas
	ZK
	Lloji
	Sip (m2)
	Çmimi (lekë/m2)
	Vlera (lekë)
	Shënime

	 
	Spitallë ZK. 8517 (Durrës)
	 
	 
	 
	 
	 
	 
	 

	1
	Spiro Roçi
	171/260
	8517
	are
	45
	3119
	140355
	Konfirmim ZVRPP

	2
	Adile Roçi
	171/261
	8517
	are
	45
	3119
	140355
	Konfirmim ZVRPP

	3
	Agim Roçi
	171/262
	8517
	are
	45
	3119
	140355
	Konfirmim ZVRPP

	4
	Edmod Roçi+bp
	171/254
	8517
	are
	35
	3119
	109165
	Konfirmim ZVRPP

	5
	Edmond Kurti
	171/255
	8517
	are
	20
	3119
	62380
	Konfirmim ZVRPP

	6
	Edi Zeria
	172/128
	8517
	are
	300
	3119
	935700
	Konfirmim ZVRPP

	7
	Fondacioni “Liohana”
	172/129
	8517
	are
	190
	3119
	592610
	Konfirmim ZVRPP

	 
	TOTALI
	 
	 
	 
	680
	 
	2120920
	 



